สรรพากร เตือน SME 4.6 แสนราย ปรับปรุงงบการเงินและยื่นภาษีให้ถูกต้อง เพื่อโอกาสในการเข้าถึงแหล่งเงิน
นายเกรียงศักดิ์ ประสงค์สุกาญจน์ รองอธิบดีกรมสรรพากร กล่าวว่า พระราชบัญญัติยกเว้นเบี้ยปรับ เงินเพิ่มภาษีอากร และความผิดทางอาญา พ.ศ.2562 มีวัตถุประสงค์เพื่อให้ผู้ประกอบการจัดทำบัญชีให้สอดคล้องกับความเป็นจริงของกิจการ เพื่อสนับสนุนให้ผู้ประกอบการจัดทำบัญชีให้ถูกต้องน่าเชื่อถือ เพื่อให้สามารถเข้าถึงแหล่งเงินทุน และทำธุรกรรมทางการเงินได้โดยสะดวก โดยมีสาระสำคัญ คือ บริษัท/หน้งหุ้นส่วน/นิติบุคคล ที่มีรายได้ทางภาษีไม่เกิน 500 ล้านบาท สำหรับรอบระยะเวลาบัญชีสุดท้ายที่ครบ 12 เดือน ซึ่งสิ้นสุดก่อนหรือในวันที่ 30 กันยายน 2561 /ต้องยื่นแบบ ภ.ง.ด.50 ของระยะเวลาบัญชีก่อน ก่อน 30 กันยายน 2561 ภายในวันที่ 25 มีนาคม 2562 และต้องไม่เป็นผู้ใช้ใบกำกับภาษีที่เป็นความผิดอาญา โดยสิทธิประโยชน์ที่ผู้ประกอบการจะได้ คือ ได้รับการยกเว้นเบี้ยปรับ เงินเพิ่ม และค่าปรับทางอาญา        ทั้งนี้ ผู้ประกอบการ SMEs ที่อยู่ในกลุ่มจะได้รับสิทธิ์นี้มีอยู่ราว 460,000 ราย ซึ่งผู้ประกอบการที่จะเข้าร่วมรับสิทธิ์ในกฎหมายนี้จะต้องลงทะเบียนเพื่อขอใช้สิทธิ์ผ่าน www.rd.go.th ตั้งแต่วันที่ 1 เม.ย.-30 มิ.ย. 2562 และจะต้องปฎิบัติตามเงื่อนไขคือ จะต้องยื่นแสดงรายการภาษีอากรทุกประเภทตามหลักเกณฑ์ ผ่านระบอินเทอร์เน็ต(e-Filing) ตั้งแต่วันที่ 1 ก.ค.2561 ถึงวันที่ 30 มิ.ย.2563